English: Well, we don't disagree about the fact that we want to train more people from Wales in Wales and keep them. We also still need to make sure that the international reality of recruiting healthcare staff is effective in who we get and why. There's something here about how competitive we are with the rest of the world - the rest of the developed world - still competing for those same staff, and the review gives us an opportunity to recast our system to make it more attractive for people who are already here and those we want to attract in the future. I'm pleased to hear something that Suzy Davies said. She was quoting from the report but actually that sets out the prudent healthcare approach that my immediate predecessor set out in recognising the harm that is caused by some interventions in the service, when some things don't actually do any good. There's something here about the conversation with the public to understand that we need to fundamentally recast the way we deliver our service to deliver not just high quality and high value, but actually we could do so much more if we took out that unnecessary intervention. I just wanted to say something before I finish on the comments that have been helpfully made about citizen voice and personal responsibility. I was interested to hear about Jenny's conversation that she would have had in the Maelfa about the future of local healthcare and about people being properly engaged now about making choices and the level of pragmatism that many of our communities have about what they want and why. And this report gives us a staging post to try and continue that conversation about personal responsibility. So, what is the deal from the health and care system's point of view? What will we provide? And then, what do we expect the citizen to do and how do we empower them to make more of their own choices? Because, typically, citizens who make their own choices - active choices - tend to make better ones, and it's really important for the future health of our nation that that isn't something that we allow to happen by accident. It's something that we want to encourage positively, and that's why the review has such an important function. I'll come to a conclusion now, Presiding Officer, because I see I've only got about 30 seconds left. I really do look forward to the independent review's final report and the debates that we will then have to have, but also the choices that we will then have to make - difficult but necessary choices about our future. I do remain optimistic about our willingness to choose a plan path for the future. Because it isn't just that the alternatives are awful if we allow things to happen to us, but there's a real prize for all of us to grasp by having a system that we choose to design and deliver and really take forward the high-quality system that all of us wish to have now and in the future in every community in Wales.
Welsh: Wel, nid ydym yn anghytuno am y ffaith bod arnom ni eisiau hyfforddi mwy o bobl o Gymru yng Nghymru a'u cadw. Mae angen i ni hefyd sicrhau bod y realiti rhyngwladol o recriwtio staff gofal iechyd yn effeithiol o ran yr hyn yr ydym yn ei gael a pham. Mae rhywbeth yn y fan yma ynghylch pa mor gystadleuol ydym ni gyda gweddill y byd - gweddill y byd datblygedig - yn dal i gystadlu am yr un staff, ac mae'r adolygiad yn rhoi cyfle inni ailffurfio ein system i'w gwneud yn fwy deniadol i bobl sydd eisoes yma a'r rhai yr ydym eisiau eu denu yn y dyfodol. Rwy'n falch o glywed rhywbeth a ddywedodd Suzy Davies. Roedd hi'n dyfynnu o'r adroddiad ond mewn gwirionedd mae hynny'n nodi'r dull gofal iechyd darbodus a nodwyd gan fy rhagflaenydd uniongyrchol wrth gydnabod y niwed mae rhai ymyraethau yn y gwasanaeth yn eu hachosi, pan fo rhai pethau nad ydynt yn gwneud unrhyw les o gwbl mewn gwirionedd. Mae rhywbeth yn y fan yma ynglŷn â'r sgwrs gyda'r cyhoedd er mwyn deall bod angen i ni ailffurfio'n sylfaenol y ffordd yr ydym ni'n darparu ein gwasanaeth i ddarparu nid yn unig ansawdd uchel a gwerth uchel, ond mewn gwirionedd fe allem ni wneud cymaint mwy pe byddem ni'n cael gwared ar yr ymyraethau dianghenraid hynny. Roeddwn i eisiau dweud rhywbeth cyn i mi orffen sôn am y sylwadau buddiol a wnaethpwyd am lais dinasyddion a chyfrifoldeb personol. Roedd gennyf ddiddordeb mewn clywed am sgwrs Jenny y byddai hi wedi'i chael yn y Maelfa am ddyfodol gofal iechyd lleol a bod pobl yn ymgysylltu'n briodol erbyn hyn ynghylch gwneud dewisiadau a lefel yr ymarferoliaeth sydd gan lawer o'n cymunedau am yr hyn y maen nhw ei eisiau a pham. Ac mae'r adroddiad hwn yn rhoi cyfle i ni i geisio parhau â'r sgwrs honno am gyfrifoldeb personol. Felly, beth yw'r fargen o safbwynt y system iechyd a gofal? Beth fyddwn ni'n ei ddarparu? Ac yna, beth ydym ni'n disgwyl i'r dinesydd ei wneud a sut yr ydym ni'n ei alluogi i wneud mwy o'i ddewisiadau ei hun? Oherwydd, fel arfer, mae dinasyddion sy'n gwneud eu dewisiadau - dewisiadau ymarferol eu hunain - yn dueddol o wneud rhai gwell, ac mae'n bwysig iawn i iechyd ein gwlad yn y dyfodol nad yw hynny'n rhywbeth y byddwn yn caniatáu iddo ddigwydd ar ddamwain. Mae'n rhywbeth yr ydym yn awyddus i'w annog yn gadarnhaol, a dyna pam mae gan yr adolygiad swyddogaeth mor bwysig. Byddaf yn dod i derfyn nawr, Llywydd, gan fy mod yn gweld mai dim ond rhyw 30 eiliad sydd ar ôl. Rwy'n edrych ymlaen yn fawr at adroddiad terfynol yr adolygiad annibynnol a'r dadleuon y bydd yn rhaid inni eu cael, ond hefyd y dewisiadau y bydd yn rhaid inni eu gwneud wedyn - dewisiadau anodd ond angenrheidiol ynglŷn â'n dyfodol. Rwy'n parhau i fod yn galonogol am ein parodrwydd i ddewis llwybr cynllun ar gyfer y dyfodol. Oherwydd nid yw'n ymwneud yn unig â bod yr hyn a allai ddigwydd fel arall yn ofnadwy os byddwn yn caniatáu i bethau ddigwydd i ni, ond mae yna wobr go iawn i bob un ohonom fanteisio arni trwy gael system y byddwn yn dewis ei llunio a'i chyflawni a bwrw ymlaen â'r system ansawdd uchel y mae pob un ohonom yn dymuno ei chael yn awr ac yn y dyfodol ym mhob cymuned yng Nghymru.